સવારના સાત વાગવા આવ્યા હતા ચા-પાણી પીને પોલીસ અધિકારીઓએ તમામ આરોપીઓ વિરૂધ્ધ કાયદેસરની કાર્યવાહી શરૂ કરી ત્રણ ટોયા ડફેરો સામે ઈન્ડીયન આર્મ્સ એકટની કલમ ૨૫ (૧અ) મુજબ ગેરકાયદેસર રીતે પોતાના કબ્જામાં મજલ લોડ બંદૂકો અને તેનો દારૂ ગોળો રાખવા અંગેની એફ. આઈ. આર. દાખલ કરવા તથા બહારના અન્ય બે જણા વિરૂધ્ધ જીલ્લા મેજીસ્ટ્રેટના હથીયારબંધી જાહેરનામા ભંગ બદલ મુંબઈ પોલીસ એકટની કલમ ૧૩૫ મુજબ કાર્યવાહી કરી એફઆઈઆર દાખલ કરવાનું હજુ ચાલુ જ હતુ ત્યાં શાખપરથી એક મોટર સાયકલ પોલીસ સ્ટેશનમાં આવ્યું જેના ઉપર બે અગ્રણી ખેડુતો હતા.